Николай Зидаров
Кукери

chitanka.info

Хей, кукурякът

сбира пчелите.

Кукери чакат

в хълмите скрити.

С клоните бели

трепва филизът.

В миг пощурели

кукери слизат.

Звън, чакан вече,

в чанове впримчен,

еква далече

с гърмол пиринчен.

Свири кларнетът.

Огън див бляска.

В тъмното светят

маска до маска.

Кукер за вести

порти удари.

Носят невести

китки и дари.

Земен лъч блесне,

връща го сводът.

С обредни песни

кукери бродят.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.